S-618/2009

Mál þetta, sem þingfest var 10. desember sl. og dómtekið sama dag, var höfðað með þremur ákærum lögreglustjórans á Selfossi, þeirri fyrstu dagsettri 15. nóvember 2009 í málinu S-618/2009 á hendur Á-kvk-þgf Ó-kvk-þgf G-kvk-þgf, kt. 000000-0000, til heimilis að Sunnuvegi 3, Selfossi,

„fyrir eftirfarandi brot

I.

fyrir þjófnað

með því að hafa, þriðjudaginn 5. febrúar 2008, í anddyri Fjölbrautaskólans í Garðabæ, stolið svörtum kvenmanns leðurstígvélum að óþekktu verðmæti og tösku sem innihélt snyrtivörur, tannréttingargóm, skartgripi og svartan bol, allt samtals að áætluðu verðmæti kr. 112.000 ásamt 3-5 hringjum og nokkrum eyrnalokkum að óþekktu verðmæti.

Telst brot ákærðu varða við 244. gr. almennra hegningarlaga nr. 19,1940.

II.

fyrir fíkniefnabrot

með því að hafa, aðfaranótt laugardagsins 29. nóvember 2008, á þáverandi heimili sínu að Oddabraut 23 í Þorlákshöfn, haft í vörslum sínum 2,10 g af hassi, 3,04 g af tóbaksblönduðu kannabisefni og 2,52 g af amfetamíni sem ætlað var til sölu og dreifingar, en umrædd fíkniefni fundust við húsleit á heimili ákærðu umrætt sinn.

Telst brot ákærðu varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á framangreindum fíkniefnum ásamt 29,02 g af óþekktu efni (efnaskrá nr. 14934), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Með ákæru útgefinni 16. nóvember 2009 af lögreglustjóranum á Selfossi í málinu S-597/2009, á hendur Á-kvk-þgf Ó-kvk-þgf G-kvk-þgf, kt. 000000-0000, Sunnuvegi 3, Selfossi og A-x-x K-x-x K-x-x, kt. 000000-0000, Hjallabraut 4, Þorlákshöfn,

„fyrir fíkniefnabrot

I.

gegn ákærðu Á-kvk-þgf fyrir að hafa þriðjudaginn 25. nóvember 2008 á þáverandi heimili sínu að Oddabraut 23 í Þorlákshöfn í tvö skipti selt meðákærða A-x-x fíkniefni, samtals 3,24 g af amfetamíni fyrir samtals 20.000 krónur.

II.

gegn ákærða A-x-x, með því að hafa síðar sama dag að Hjallabraut 4 í Þorlákshöfn, selt V-kk-þgf G-kk-þgf, kt. 000000-0000, fíkniefni þau er frá greinir í ákærulið I, fyrir samtals 20.000 krónur.

Teljast brot ákærðu samkvæmt báðum ákæruliðum varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmd til refsingar og að upptæk verði gerð 3,24 g af amfetamíni (efnaskrá 14026) er lögregla lagði hald á við rannsókn málsins samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.“

Með þriðju ákærunni dagsettri 16. nóvember 2009 í málinu S-557/2009 á hendur Á-kvk-þgf Ó-kvk-þgf G-kvk-þgf, kt. 000000-0000, til heimilis að Sunnuvegi 3, Selfossi, H-kvk-þgf G-kvk-þgf, kt. 000000-0000, Starengi 14, Selfossi, og X,

„fyrir innbrot og þjófnað

með því að hafa, aðfaranótt miðvikudagsins 18. febrúar 2009 í sameiningu brotist inn í þrjú sumarhús í landi Ásatúns í Hrunamannahreppi;

a. í Þverlág 6 þar sem ákærðu fóru inn um glugga og stálu Samsung sjónvarpi, mínútugrilli og örbylgjuofni

b. í Þverlág 2 þar sem ákærðu spenntu upp glugga og stálu Samsung sjónvarpi, matvinnsluvél, vöfflujárni og sængurfötum

c. í Þverlág 12 þar sem ákærðu spenntu upp glugga með felgulykli og stálu þaðan Philips sjónvarpi, frosinni matvöru og vodkaflösku.

Teljast brot ákærðu varða við 1. mgr. 244. gr. almennra hegningarlaga nr. 19 frá 1910.

Þess er krafist að ákærðu verði dæmd til refsingar og til greiðslu alls sakarkostnaðar.“

Við þingfestingu málanna var þáttur ákærðu Á-kvk-ef Ó-kvk-ef G-kvk-ef og H-kvk-ef G-kvk-ef í málinu S-557/2009 skilinn frá því máli og sameinaður máli nr. S-618/2009. Þá var mál S-597/2009 sameinað málinu S-618/2009. Þá óskaði sækjandi eftir leiðréttingu á ákæru útgefinni 16. nóvember sl. í málinu S-597/2009, þannig að í ákærulið I stæði að ákærða Á-kvk-nf hafi „ætlað að selja meðákærða“ og brotið heimfært undir 2. gr., sbr. 5. og 6. gr., laga nr. 65/1974, sbr. 20. gr. almennra hegningarlaga. Þá óskaði sækjandi einnig eftir því að breyta ákærulið II þannig að ákærði A-x-x „hefði afhent V-kk-þgf fíkniefnin í söluskyni“ auk þess að heimfæra brotið undir 2. gr., sbr. 5. og 6. gr., laga nr. 65/1971, sbr. 20. gr. laga nr. 19/1940.

Ákærða Á-kvk-nf kom fyrir dóminn við þingfestingu málanna og játaði sök í öllum ákæruliðum. Um málavexti vísast til ákæruskjals. Játning ákærðu er í samræmi við önnur gögn málsins og verður hún sakfelld fyrir brot sín en þau eru í ákærum réttilega færð til refsiákvæða. Ákærða hefur með háttsemi sinni unnið sér til refsingar.

Ákærði A-x-x kom fyrir dóminn og játaði brot sitt. Er játning hans í samræmi við önnur gögn málsins og verður hann sakfelldur fyrir brot sitt sem er réttilega fært til refsiákvæða. Ákærði hefur með háttsemi sinni unnið sér til refsingar.

Ákærða H-kvk-nf kom fyrir dóminn og játaði brot sitt. Er játning hennar í samræmi við önnur gögn málsins og verður hún sakfelld fyrir brot sitt sem er réttilega fært til refsiákvæða. Ákærða hefur með háttsemi sinni unnið sér til refsingar.

Farið var með málið gagnvart öllum ákærðu samkvæmt ákvæðum 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærðu, sem óskuðu ekki eftir skipun verjanda, hafði verið gefinn kostur á að tjá sig um lagaatriði og ákvörðun viðurlaga.

Samkvæmt sakavottorði ákærðu Á-kvk-ef, sem liggur frammi í málinu, hefur henni ekki verið gerð refsing áður. Ákærða hefur gengist við þjófnaði, innbroti og vörslum fíkniefna sem ætluð voru til dreifingar og sölu. Þykir refsing ákærðu hæfilega ákveðin fangelsi í þrjá mánuði. Með hliðsjón af skýlausri játningu ákærðu, með tilliti til þess að henni hefur ekki verið gerð refsing áður, þess að tæp tvö ár eru frá því að fyrsta brotið átti sér stað og að ákærða á von á barni í febrúar nk., en ákærða kveðst hafa slitið sambandi við fyrri félaga og sé nú að snúa lífi sínu til betri vegar, þykir rétt að skilorðsbinda refsinguna og skal hún niður falla að liðnum þremur árum, haldi ákærða almennt skilorð 57. gr. almennra hegningarlaga. Þá skal ákærða greiða sakarkostnað og sæta upptöku á fíkniefnum eins og greinir í dómsorði. Hafnað er þeirri kröfu ákæruvaldsins að ákærða Á-kvk-nf sæti upptöku á 29,02 grömmum af óþekktu efni en hún hefur ekki verið ákærð né sakfelld fyrir vörslur á því efni.

Samkvæmt sakavottorði ákærðu H-kvk-ef hefur henni ekki verið gerð refsing áður. Var hún sautján ára þegar hún braut af sér. Með hliðsjón af því þykir rétt að fresta ákvörðun refsingar hennar og skal hún niður falla að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga.

Samkvæmt sakavottorði ákærða A-x-x var hann dæmdur þann 26. febrúar 2008 fyrir minni háttar eignaspjöll og að aka án þess að hafa öðlast ökuréttindi. Var ákvörðun refsingar þá frestað, skilorðsbundið í eitt ár. Þá gekkst ákærði undir sátt fyrir brot á lögum um náttúruvernd þann 30. júní 2008 og var gert að greiða 50.000 krónur í sekt. Ákærði rauf með broti sínu, sem hann hefur verið sakfelldur fyrir nú, skilorð það sem dæmt var þann 26. febrúar 2008 en brot það sem ákærði hefur verið sakfelldur fyrir nú framdi hann 25. nóvember 2008. Með vísan til 60. gr. almennra hegningarlaga þykir rétt að láta skilorð dómsins frá 26. febrúar 2008 haldast og gera ákærða sérstaka refsingu nú. Er refsing ákærða A-x-x nú ákveðin 100.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í átta daga.

Enginn sakarkostnaður hlaust af málum þessum.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða Á-kvk-nf Ó-kvk-nf G-kvk-nf sæti fangelsi í þrjá mánuði, en fresta skal fullnustu refsingarinnar og skal hún niður falla að liðnum þremur árum frá birtingu dóms þessa, haldi ákærða almennt skilorð 57. gr. almennra hegningarlaga.

Ákærða sæti upptöku á 2,10 grömmum af hassi, 3,04 grömmum af tóbaksblönduðu kannabisefni og 2,52 grömmum af amfetamíni.

Ákvörðun refsingar H-kvk-ef G-kvk-ef er frestað og skal hún niður falla að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940.

Ákærði A-x-x K-x-x K-x-x greiði 100.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í átta daga.

Ákærði sæti upptöku á 3,24 grömmum af amfetamíni.

Á-kvk-nf G-kvk-nf.